ระหว่างท่องเว็บเล่นเน็ต
คุณอาจเจาะเจอคำว่า
"พิษร้ายในค่านิยมชายชาตรี"
คำนี้มักมาพร้อมกับพฤติกรรมทำร้ายทารุณ
ที่พบได้ในผู้ชายเป็นพิเศษ
เช่น การคุกคาม ความเกลียดกลัวกลุ่ม LGBTQ การเหยียดเพศ หรือ การปลดปล่อยความรุนแรง
แล้วตกลงคำนี้แปลว่าอะไรกันแน่
มาดูกันเลยครับ
(เพลงเปิดรายการ)
ก่อนอื่นเลย เนื่องจากสองคำนี้มีแนวโน้ม ทำให้คนสับสนและรู้สึกต่อต้านเป็นอย่างมาก
ผมคิดว่าเราอาจเริ่มโดยการ
พูดถึงตัวอย่างที่เห็นภาพชัดมาก ๆ อะไรก็ตามที่
พวกเราล้วนเห็นตรงกันว่า
เอ่อ นั่นแหละครับ
เอาจริง ๆ นะผมว่าเราทำวิดีโอ พิเศษเกี่ยวกับเขาได้เลย
เพราะงั้นอย่างอื่นอาจจะ
บิฟ: เอ็งทำอะไรของเอ็งวะ?!
โอเค อันนี้ใช้ได้เลย
พ่อรูปหล่อคนนี้มีชื่อว่า บิฟ จากเรื่อง 'เจาะเวลาหาอดีต' (Back to the Future)
บิฟ: ฮัลโหล ฮัลโหล มีใครอยู่บ้านมั้ย
บิฟ: ฮะ? คิดสิ แม็กฟลาย คิด!
เอาล่ะ มาเริ่มกันที่คำว่า 'ความเป็นชาย' กันดีกว่า
หากพูดแบบกว้าง ๆ ความเป็นชาย หมายถึงชุดของพฤติกรรมและการกระทำ
ที่แต่เดิมมักเชื่อมโยงกับผู้ชาย และความเป็นชายในวัฒนธรรมของเรา
ซึ่งมีทั้งสิ่งที่ดีและสิ่งที่ไม่ดี
ในทางกลับกัน "พิษร้ายในค่านิยมชายชาตรี"
เป็นคำเรียกกว้าง ๆ ที่ใช้พูดถึง สับเซตของพฤติกรรมเหล่านั้น
ซึ่งให้โทษและเป็นอันตราย
คนมักใช้คำเรียกรวม ๆ นี้
เพื่อพูดถึงพฤติกรรมที่เชื่อมโยงกับ การใช้อำนาจ การทำให้อับอาย และการควบคุม
ภาวะไม่เข้าอกเข้าใจผู้อื่นและความอยาก เอาชนะอย่างสูงคือคุณลักษณะของคำนี้
ลอร์เรน: นี่บิฟ มีคนชวนฉันไปงานเต้นรำแล้ว
บิฟ: ใคร? ไอ้กร๊วกจอร์จ แม็กฟลายนั่นเหรอ?
ลอร์เรน: ฉันจะไปกับเคลวิน ไคลน์จ้ะ โอเคนะ?
บิฟ: เคลวิน ไคลน์น่ะเหรอ? ไม่ ไม่โอเค เธอต้องไปกับฉัน เข้าใจมั้ย?
ลอร์เรน: เอามือสกปรกของเธอออกไป!
บิฟ: เมื่อไหร่เธอจะเลิกโง่แล้วเข้าใจสักที ว่าเธอคือผู้หญิงของฉัน
คำนี้ยังเกี่ยวข้องกับการมองผู้หญิง เป็นวัตถุทางเพศ รวมถึง
พฤติกรรมล่วงละเมิดทางเพศอื่น ๆ ด้วย
บิฟ: อยากได้ชั้นก็บอกมาเถอะน่า
ลอร์เรน: หุบปากเน่า ๆ ของเธอซะ ฉันไม่ใช่ผู้หญิงพรรณนั้น!
บิฟ: เธออาจจะใช่ก็ได้ แค่ตอนนี้ยังไม่รู้ตัวเท่านั้นเอง
นอกจากนี้ยังสัมพันธ์อย่างใกล้ชิดกับ ความก้าวร้าว การคุกคาม และความรุนแรงด้วย
บิฟ: แกอยากปล่อยหมัดใส่ชั้นใช่มั้ย?
คำขยาย "พิษร้าย" เน้นให้เห็นถึง
ข้อเท็จจริงที่ว่าพฤติกรรมเหล่านี้
มาพร้อมกับผลลัพธ์ที่อาจเป็น อันตรายร้ายแรงหรือถึงขั้นทำให้เสียชีวิตได้
ความเป็นชายประเภทนี้ส่วนใหญ่เป็นเรื่อง เชิงความสัมพันธ์ ด้วยเหตุนี้ จึงมักถูกนิยาม
ให้เป็นด้านตรงข้ามของอะไรก็ตาม ที่วัฒนธรรมมองว่าเกี่ยวข้องกับผู้หญิง
นั่นเป็นเหตุผลว่าทำไมพิษร้ายในค่านิยมชายชาตรี จึงขับเคลื่อนด้วยความกลัวสุดขีดที่จะถูกลดทอนความเป็นชาย
กล่าวอีกนัยหนึ่งคือ เป็นความกลัวที่จะถูกคน มองว่า "เหมือนผู้หญิง" และ "ไม่แมนสมชาย"
ตัวละครฮีโร่ยอดนิยมในภาพยนตร์ หลาย ๆ เรื่องถูกนำเสนอให้
มีพฤติกรรม 'เป็นพิษ' บางประการ ตามที่ได้กล่าวถึงไปแล้ว
เจมส์: เอาล่ะ เรามาเล่นกันเถอะ
แต่เพราะตัวละครเหล่านี้เป็นพระเอก
การกระทำของพวกเขาจึงถูกจัดแจงให้เป็นการแสดงออก ซึ่งพละกำลัง อำนาจ และความเป็นชายอันน่าชื่นชม
เจมส์: ดิงค์ นี่เฟลิกซ์ เลเทอร์
ดิงค์: สวัสดีค่ะ
เจมส์: ทักทายดิงค์สิ เฟลิกซ์
เฟลิกซ์: สวัสดีครับ คุณดิงค์
เจมส์: ดิงค์ บอกลาคุณเฟลิกซ์สิ
ดิงค์: คะ? เจมส์: ผู้ชายเค้าจะคุยกัน
เจนนิเฟอร์: เหมือนที่ ดร. พูดเสมอว่า...
มาร์ตี้: ใช่ ใช่ ผมรู้ "ขอแค่เธอตั้งใจ จะทำอะไรก็ย่อมสำเร็จ"
และถึงแม้พฤติกรรมเหล่านั้นจะไม่
ถูกยกย่อง แต่ก็มักถูกทำให้เป็นเรื่องที่ ยอมรับได้หรือปกติ และกลายเป็นข้ออ้างให้พูด
ได้ว่า "ผู้ชายก็แบบนี้แหละ" หรือ "เด็กผู้ชายก็แบบนี้แหละ"
เพื่อให้แน่ใจว่าเราเข้าใจตรงกัน
ผมอยากพูดย้ำอีกครั้งให้ชัดเจนว่า
ศัพท์คำนี้ไม่ได้ประณาม หยามเหยียดผู้ชายหรือความเป็นชาย
เพราะว่า "พิษร้ายในค่านิยมชายชาตรี" หมายความเฉพาะถึงชุดของการกระทำและ
ธรรมเนียมปฏิบัติจำพวกหนึ่ง ที่เป็นอันตรายเท่านั้น
และพฤติกรรมเหล่านั้นไม่ใช่คุณลักษณะทางชีววิทยา หรือเป็นสิ่งที่ผู้ชายมีติดตัวมาแต่กำเนิด
การเป็นผู้ชายไม่ใช่เรื่องเสียหายอะไรเลยครับ
แค่ว่าผู้ชายบางคนทำตัวเป็นพิษเท่านั้นเอง
พูดอีกนัยหนึ่ง "พิษร้ายในค่านิยมชายชาตรี" ไม่ใช่สิ่งที่ผู้ชายทุกคน 'เป็น'
แต่เป็นสิ่งที่ผู้ชายบางคน 'ทำ'
เอาล่ะ มาต่อกันที่ไอ้เจ้าบิฟเพื่อนของเรากันดีกว่า
ดูยังไง ๆ บิฟก็เป็นตัวตลกใช่มั้ยล่ะ
ผมหมายถึง เขาเป็นพวกชอบรังแกคนอื่น อย่างกับตัวร้ายที่หลุดมาจากในการ์ตูน
เราสังเกตเห็นและเข้าใจได้ไม่ยากนัก ว่าการกระทำของเขาไปทำร้ายผู้อื่น
เพราะเอาจริง ๆ แล้ว ความเป็นพิษในค่านิยมชายชาตรี คือสิ่งที่นิยามความเป็นตัวละครของเขา
บิฟ: ได้ยินที่เขาพูดแล้วใช่มั้ยสาว ๆ ปาร์ตี้จบแล้ว
ในทุกฉากของเรื่องเจาะเวลาหาอดีต จะให้มีป้ายนีออนอันใหญ่ ๆ
ที่เขียนว่า "เฮ้ คนนี้เป็นตัวร้ายนะ" ห้อยอยู่เหนือหัวบิฟก็ยังได้เลย
เพราะงั้นตัวอย่างนี้เข้าใจง่ายมาก ๆ แต่มีน้อยสิ่งนักที่แบ่งแยกขาวดำชัดเจน
ในโลกความเป็นจริงผู้ชายทุกรูปแบบอาจ มีส่วนร่วมในค่านิยมชายชาตรีเป็นพิษได้
นั่นหมายถึงผู้ชายธรรมดา ๆ ซึ่งอาจเป็นได้ทั้ง คนที่เนิร์ด ๆ มีเสน่ห์ คารมคมคาย หรือฉลาด
เนื่องจากพิษร้ายในค่านิยมชายตรีเป็นชุดของพฤติกรรม และไม่ใช่คุณลักษณะทางชีววิทยา ผู้ชายที่
มีส่วนเกี่ยวข้องจึงไม่ใช่ตัวละคร แบบฉบับที่มีมิติเดียวอย่างบิฟ
และพวกเขาก็มักจะไม่ทำทุกอย่าง ที่อยู่ในลิสต์พร้อมกันด้วย
โอเค เอ่อ บางทีก็ทำแหละ แต่ส่วนใหญ่แล้วไม่ใช่แบบนั้น
มักมีความเข้าใจแบบผิด ๆ ในสังคมว่า
"ความเป็นพิษในค่านิยมชายชาตรี" หมายความว่า ทุกอย่างที่เกี่ยวกับความเป็นชายล้วนเป็นพิษ
แต่ไม่ใช่แบบนั้นเลยครับ
ความจริงแล้ว เราใช้คำว่า "พิษร้ายในค่านิยมชายชาตรี" อย่างระมัดระวังเพื่อพยายามแบ่งแยก
พฤติกรรมผู้ชายที่อันตรายและให้โทษ ออกจาก พฤติกรรมผู้ชายแบบอื่นที่ส่งผลดีมากกว่า
เมื่อพูดถึงคำ ๆ นี้ จำเป็นอย่างยิ่งที่ เราต้องทำความเข้าใจว่าเราใช้มัน
เพื่อเน้นย้ำข้อเท็จจริงที่ว่ารูปแบบและการแสดงออก ซึ่งความเป็นชายนั้นมีอยู่มากมายหลายแบบ
หรือที่ อาร์. ดับเบิลยู. คอนเนล นิยามไว้ว่า "ความเป็นชายอันหลากหลาย"
และเนื่องจากมีวิธีแสดงออกซึ่งความเป็นชายมากมาย ในฐานะผู้ชาย พวกเราควรเลือก
หลีกเลี่ยงพฤติกรรมผู้ชายที่เป็นพิษ แล้วหันมาประพฤติตนตามรูปแบบความเป็นชายที่
เป็นบวก เห็นอกเห็นใจผู้อื่น และช่วยเหลือเกื้อกูลกันมากกว่าครับ
ที่เราเพิ่งดูกันไปเป็นเพียง ยอดภูเขาน้ำแข็งเท่านั้นครับ
ผมจะให้ลิงค์และแหล่งข้อมูลอื่น ๆ ไว้
ในกล่องข้างล่างหากคุณอยากเรียนรู้เพิ่มเติม
ผมหวังเป็นอย่างยิ่งว่าวิดีโอนี้ จะช่วยให้คุณเข้าศัพท์คำนี้มากยิ่งขึ้น
และอาจช่วยให้เรื่องที่ยังเข้าใจผิด กันอยู่กระจ่างชัดยิ่งขึ้น
หากคุณต้องการชมวิดีโอที่ เกี่ยวข้องกับสื่อและความเป็นชาย
ไปที่หน้าเพจ Patreon ของผมเลยครับ
และช่วยให้การสนับสนุนทีมงาน ช่อง Pop Culture Detective